### Beslutning

Jean Bach kunne tiltræde indstillingen i overensstemmelse med Magistratens anbefaling.
 Jacobine Johansen kunne tiltræde indstillingen med bemærkning om, at Venstre gerne havde set nogle klarere rammer og kriterier for, hvad en køber skal leve op til for at komme i betragtning. Venstre ser desuden gerne, at der arbejdes videre med muligheden for at realisere et gadefodboldprojekt i området.
 Anders Carlsen og Mike Bech kunne tiltræde indstillingen med bemærkning om, at man gerne ser, at der arbejdes videre med muligheden for at realisere et gadefodboldprojekt i området.
 Liv Rosa Mortensen kunne tiltræde indstillingen med bemærkning om, at det er vigtigt, at det sikres, at kvarteret bliver grønt.
 Erna Toft tog forbehold med henblik på en nærmere drøftelse i byrådsgruppen.
 Gurli Clausen var forhindret i at deltage i udvalgets møde den 26. februar 2018.

### Resumé

Udviklingsplanen for [adresse] er en viderebearbejdning og gentænkning af Helhedsplan for De Bynære Havnearealer vedtaget 2003.

 Udviklingsplanen med tilhørende Værdi- og kvalitetskatalog anbefales godkendt som grundlag for udviklingen af [adresse].

 Samtidig ønskes bemyndigelse til udbud af køberetter i den nordlige del af [adresse] samt bemyndigelse til at gennemføre et Open Call, hvor brugere/virksomheder mv. kan byde ind med en interesse i en placering i [adresse] - også selvom man ikke ønsker eller har mulighed for at erhverve en køberet. Ligeledes anbefales kommissoriet for bydelsforening godkendt.

 Endvidere anbefales, at forlængelse af lejemål med Skare Meat frem til 2024 godkendes.

### Indstilling

At 1)    Udviklingsplanen og Værdi- og kvalitetskataloget samt tilhørende miljørapport for [adresse] godkendes til offentlig fremlæggelse.

 At 2)    Teknik og Miljø bemyndiges til at udbyde køberetter på nedennævnte vilkår.

 At 3)    Kommissorium for bydelsforening for [adresse] godkendes.

 At 4)    Lejemålet for Skare Meat forlænges til udgangen af 2024.

 At 5)    Der gives udgiftsanlægsbevilling med tilhørende rådighedsbeløb på 3,65 mio. kr. årligt i perioden 2018-2021 til Bolig og Projektudvikling til udviklings­om­kostninger samt 2,5 mio. kr. årligt i 2018 og 2019 til bydelsforeningen. Herudover gives anlægsbevilling med tilhørende rådighedsbeløb på 4,3 mio. kr. til betaling til Skare Meat for anlægsarbejder, de udfører for [adresse] i relation til udviklingsplanen. Udgiftsrådighedsbeløbene finansieres inden for den samlede økonomi for [adresse].

 At 6)    Byrådet tiltræder øvrige bevillingsmæssige konsekvenser, der fremgår af afsnit 7 om ressourcer.

### Sagens forløb

30-11-2017 Borgmesterens Afdeling påtegning
Fremsendes til Magistraten.

 For [adresse] er der i perioden 2017 til 2021 et samlet bevillingsmæssigt underskud på 61,5 mio. kr. Sydhavnskvarteret er et af de store byudviklingsprojekter, der skal hvile i sig selv økonomisk. Projekternes tidshorisont strækker sig typisk ud over budgetperioden, og forudsætningerne for vurderingerne justeres løbende. Over tid kan der derfor være ret betydelige ændringer i de forudsatte nettoindtægter, og især i indtægters og udgifters tidsmæssige placering. Jævnfør beslutning fra forventet regnskab 2015 neutraliseres tidsforskydninger og marginale ændringer i de store byudviklingsprojekters økonomi, ved at måltallet i den finansielle egenkapital korrigeres herfor. Dermed undgås det, at råderummet i budgetlægningen påvirkes, så længe den overordnede forudsætning om, at projektet økonomisk hviler i sig selv er realistisk.

 Borgmesterens Afdeling har herudover ingen bemærkninger til indstillingen.
 04-12-2017 Magistraten
Fremsendes til [adresse] med bemærkning, at Magistraten i mødet den 4. december 2017 anbefaler, at byrådet tiltræder Magistratsafdelingen for Teknik og Miljøs indstilling af 15. november 2017.

 Jim Møller, Filippa Larsen og Asger Olesen tog forbehold.

 Rådmand Gunnar Petersen var forhindret i at deltage i sagens behandling.

 13-12-2017 [adresse]
Sagens behandling blev udsat i byrådets møde den 13. december 2017.
 10-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. januar 2018.
 31-01-2018 Teknisk Udvalg
OMBOLD Gadefodbold, Kunstnerværkstederne og SamlingStedet (Smil Avis, Rethink Human Being m.fl.) havde foretræde. Derefter drøftede udvalget sagen og udsatte dens endelige behandling til næste møde.
 26-02-2018 Teknisk Udvalg
Jean Bach kunne tiltræde indstillingen i overensstemmelse med Magistratens anbefaling.
 Jacobine Johansen kunne tiltræde indstillingen med bemærkning om, at Venstre gerne havde set nogle klarere rammer og kriterier for, hvad en køber skal leve op til for at komme i betragtning. Venstre ser desuden gerne, at der arbejdes videre med muligheden for at realisere et gadefodboldprojekt i området.
 Anders Carlsen og Mike Bech kunne tiltræde indstillingen med bemærkning om, at man gerne ser, at der arbejdes videre med muligheden for at realisere et gadefodboldprojekt i området.
 Liv Rosa Mortensen kunne tiltræde indstillingen med bemærkning om, at det er vigtigt, at det sikres, at kvarteret bliver grønt.
 Erna Toft tog forbehold med henblik på en nærmere drøftelse i byrådsgruppen.
 Gurli Clausen var forhindret i at deltage i udvalgets møde den 26. februar 2018.